Tradukaj malfacilaĵoj: kial Google-tradukilo ofte miskomprenas lingvojn similajn al la joruba
#000004
Ekde apero de Interreto la angla okupis la lokon de la “universala” reta lingvo. En februaro 2020, laŭ WebTech3, pli ol duono de la retejoj en Interreto estis en la angla.
#000006
Lastatempe multaj teknologiaj kompanioj klopodas registri ne-anglajn vortojn, trovitajn en Interreto, por ciferecigi tiamaniere plurajn lingvojn. Google [eo], Yoruba Names [en], Masakhane MT [en] kaj ALC [en] estas inter firmaoj, kiuj klopodas kombini teknologiojn kaj lingvojn, diferencajn de la angla.
#000008
Sed ĉu okazis al vi, ke post elekti traduk-opciojn vi komprenis, ke traduko al la angla estas en plej bona kazo nur parte akceptebla kaj en plej malbona kazo — tute nekomprenebla? Larĝigo de la lingva gamo alfrontas plurajn kontraŭdirojn kaj malfacilaĵojn.
#000010
La kaŭzo de tiuj komplikaĵoj radikas en tio, ke teknologiaj firmaoj kutime kolektas siajn lingvistikajn datumojn [en] por traduki el la angla, ĉerpante ilin en Interreto. Por iuj lingvoj tiuj datumoj konvenas, sed la lingvoj kiel la joruba kaj la igba, du ĉefaj lingvoj de Niĝerio, prezentas malfacilaĵojn pro tio, ke transdonado de tonoj helpe de diakritaj tekstoj en la vortoj povas esti ne kompleta aŭ malĝusta.
#000013
Google Translate learns from existing translations found on the web, and when languages don’t have an abundance of web content, it’s been difficult for our system to support them effectively. ... However, due to recent advances in our machine learning technology, and active involvement from our Google Translate Community members, we’ve been able to add support for these languages.
#000015
Google-Translate lernas surbaze de ekzistantaj tradukoj en Interreto kaj kiam lingvoj estas ne sufiĉe prezentitaj tie, tiam estas por nia sistemo malfacile efike subteni ilian tradukadon... Tamen ni sukcesis doni subtenon ankaŭ al tradukoj el tiuj ĉi lingvoj, danke al lastaj atingoj en nia teknologio de maŝina instruado kaj aktiva partoprenado de nia komunumo je Google-Tradukilo.
#000016
Sed malgraŭ tiuj tradukaj problemoj, teknologioj helpis antaŭenigi la afrikajn lingvojn en la cifereca mondo, stimulante kreadon de novaj vortoj. La afrikaj lingvoj komencis evolui kun alveno de novaj teknikaĵoj kiel saĝtelefonoj kaj tabulkomputiloj, ĉar por nomi tiujn teknologiajn inventaĵojn kaj nociojn, aperas novaj vortoj. Do tiu procezo vastigis uzadon kaj funkciadon de tiuj ĉi lingvoj.
#000019
Kun apero de novaj teknologioj vortprovizo de multaj afrikaj lingvoj iĝis pli abunda. Ekzemple en la joruba haveblas vortoj, aperintaj sub influo de la teknologioj, kiel erọ amúlétutù (“klimatizilo”), erọ Ìbánisọ̀rọ̀ (“telefono”) kaj erọ Ìlọta (“dispremilo, pistilo“). Same en la igba aperis vortoj kiel ekwè nti (“telefono”) kaj ugbọ̀ àlà (“veturilo”). Tiuj popoloj nomis teknikaĵojn laŭ funkcioj, kiujn ili plenumas.
#000020
En jorublingvaj kursoj pri televido kaj reklamo studentoj ekkonas, ke plejparto de la samlingvanoj nomas televidon erọ Amóhùnmáwòrán. Tiu neologismo estigas multe da demandoj kaj disputoj — iuj studentoj opinias, ke videokameraoj kaj aŭtomobilaj videoregistriloj [DVR por aŭtoj] pro siaj funkcioj ankaŭ povas nomiĝi erọ amóhùnmáwòrán.
#000021
Tiaj lingvistikaj taskoj en la teknologia sfero utilas por la lingvoj, ĉar ili vekas kritikan pensadon rilate la lingvan kaj teknologian progresojn.
#000022
En 2019 Google malfermis [en] sian unuan esplorcentron pri artefarita intelekto en Akrao, ĉefurbo de Ganao. Laŭ aserto de CNN, ĝi celas ke “Google Trasnlate pli ĝuste rekonu la afrikajn lingvojn”. La esploristo Moustapha Cisse, gvidanta laboron de Google pri artefarita inteligento en Afriko, opinias ke “la kontinento, uzanta pli ol 2000 lingvojn, meritas pli bonan priservadon”, citas CNN.
#000023
Antaŭnelonge Mozilla kaj BMZ [en] anoncis kunlaboron pri voĉteknologioj por la afrikaj lingvoj. Danke al tiaj iniciatoj estonte ni povos rakonti pli multe pri esplorado de la afrikaj lingvoj.
#000024
Umasoye: lingva aktivisto kiu uzas teknologion por igi la instruadon de la lingvo Ekpeye amuza
#000028
Juna kuiristo en Bakuo transformis sian apartamenton en restoracion
#000031